
1.1 


1.2 


2.1 


3.1 


3.2 


3.3 


3.4 


4.1 


Navn 


Selskabets navn er H. Lundbeck A/S med binavn Kefalas A/S. 


Selskabets koncernsprog er engelsk. 
Formål 


Selskabets formål er at drive virksomhed med forskning og fabrikation af samt handel 
med lægemidler, kemikalier og lignende, samt efter bestyrelsens skøn at drive anden i 
forbindelse dermed stående virksomhed. Selskabet tilstræber at drive sin virksomhed på 


økonomisk, miljømæssigt og socialt ansvarlig vis. 
Selskabets kapital og aktier 


Selskabets aktiekapital andrager kr. DKK 995.741.110. Aktiekapitalen er fordelt på aktier 


å kr. 5 eller multipla heraf. 


Aktierne er navneaktier og skal noteres i selskabets ejerbog. Selskabets ejerbog føres af 
Computershare A/S, CVR-nr. 27 08 88 99, der er valgt som ejerbogsfører på selskabets 


vegne. 


Aktierne er omsætningspapirer, og der gælder ingen indskrænkninger i aktiernes 


omsættelighed. Ingen aktier har særlige rettigheder. 


Ved notering på Nasdaq OMX Copenhagen A/S vil aktierne blive udstedt i papirløs form 
(som dematerialiserede værdipapirer) gennem VP SECURITIES A/S, CVR-nr. 21 59 93 
36.Rettigheder vedrørende aktierne skal anmeldes til VP SECURITIES A/S efter de herom 
gældende regler. 


Bemyndigelse til gennemførelse af kapitalforhøjelse 


Bestyrelsen er bemyndiget til i perioden indtil 23. marts 2025 at forhøje selskabets 
aktiekapital ad én eller flere gange med indtil i alt nominelt DKK 100.000.000. De nye 
aktier udstedes til markedskurs, og kapitalforhøjelsen implementeres uden fortegningsret 
for selskabets eksisterende aktionærer. Bestyrelsen kan beslutte at implementere 
forhøjelsen af aktiekapitalen helt eller delvist i form af apportindskud, herunder som 


vederlag for selskabets erhvervelse af en eksisterende virksomhed eller andre aktiver 


4.2 


4.3 


4.4. 


4.5 

5.2 


5.3 

Bestyrelsen er bemyndiget til i perioden indtil 23. marts 2025 at forhøje selskabets 
aktiekapital ad én eller flere gange med indtil i alt nominelt DKK 100.000.000. 
Kapitalforhøjelsen implementeres med fortegningsret for selskabets eksisterende 
aktionærer. Bestyrelsen fastsætter tegningskursen. Bestyrelsen kan beslutte at 
implementere forhøjelsen af aktiekapitalen helt eller delvist i form af apportindskud, 
herunder som betaling for selskabets erhvervelse af en eksisterende virksomhed eller 


andre aktiver. 


Den kapitalforhøjelse, som bestyrelsen måtte beslutte i henhold til pkt. 4.1 og 4.2, kan 
maksimalt udgøre et samlet nominelt beløb på DKK 100.000.000. 


For nytegnede aktier i henhold til 4.1 og 4.2 skal i øvrigt gælde, at de er 
omsætningspapirer og udstedes på navn og skal noteres på navn i ejerbogen, samt at 
der ved fremtidige forhøjelser af aktiekapitalen skal gælde samme fortegningsret som for 
de eksisterende aktier. Vedtægternes bestemmelser om aktier skal i øvrigt finde 


anvendelse. 


De nye aktiers ret til udbytte og øvrige rettigheder i selskabet indtræder på det tidspunkt, 
bestyrelsen bestemmer, dog senest 12 måneder efter kapitalforhøjelsens registrering. 


Bestyrelsen bemyndiges til at fastsætte de nærmere vilkår for kapitalforhøjelser i henhold 
til ovennævnte bemyndigelser. Bestyrelsen bemyndiges endvidere til at foretage de 
ændringer i selskabets vedtægter, som måtte være nødvendige som følge af bestyrelsens 


udnyttelse af ovenstående bemyndigelser. 
Selskabets ledelse 


Selskabet ledes af en på generalforsamlingen valgt bestyrelse på 4 - 8 medlemmer. 
Bestyrelsens medlemmer vælges for et år ad gangen. Genvalg kan finde sted. Udover de 
af generalforsamlingen valgte medlemmer vælger medarbejderne i H. Lundbeck A/S og 
selskabets datterselskaber et antal medlemmer af bestyrelsen i overensstemmelse med 


den til enhver tid gældende selskabslov. 


Bestyrelsen vælger af sin midte en formand og en næstformand. Bestyrelsen træffer sine 
afgørelser ved simpel stemmeflerhed. I tilfælde af stemmelighed er formandens, og i hans 


forfald næstformandens, stemme udslagsgivende. 


Bestyrelsen fastsætter ved en forretningsorden nærmere bestemmelser om udførelsen af 


sit hverv. 

Over det på bestyrelsesmøderne passerede føres en protokol, der underskrives af 
samtlige tilstedeværende medlemmer af bestyrelsen. 


Til at lede den daglige drift ansætter bestyrelsen en direktion bestående af 2 - 6 


medlemmer. 
Tegningsregel 


Selskabet tegnes af fire bestyrelsesmedlemmer i forening eller af to direktører i forening 
eller af ét bestyrelsesmedlem og én direktør i forening. 


Generalforsamlinger 


Selskabets generalforsamlinger afholdes i Region Hovedstaden. Generalforsamlinger 
indkaldes af bestyrelsen med mindst tre ugers og højst fem ugers varsel på selskabets 
hjemmeside og ved bekendtgørelse indrykket - hvis ikke elektronisk indkaldelse 
anvendes, jf. pkt. 16.0 - i et eller flere landsdækkende dagblade efter bestyrelsens 
bestemmelse, samt skriftligt til alle i ejerbogen noterede aktionærer, som har fremsat 
begæring herom. Bestyrelsen kan vælge tillige at bekendtgøre indkaldelse til 
generalforsamlinger i udenlandske aviser eller tidsskrifter med international distribution. 
Indkaldelsen skal indeholde tid og sted for generalforsamlingen, dagsordenen for mødet 
og angive det væsentligste indhold af eventuelle forslag til vedtægtsændringer. Skal der 
efter forslaget træffes beslutning om vedtægtsændringer efter Selskabslovens § 77, stk. 
2,8 92, stk. 1 eller 5 eller 8 107, stk. 1 eller 2, skal indkaldelsen dog indeholde den fulde 
ordlyd af forslaget. Endvidere skal indkaldelsen indeholde: 1) en beskrivelse af 
aktiekapitalens størrelse og aktionærernes stemmeret, 2) en tydelig og nøjagtig 
beskrivelse af de procedurer aktionærerne skal overholde for at kunne deltage i og afgive 
deres stemme på generalforsamlingen, jf. selskabslovens § 97, stk. 2, 3) 
registreringsdatoen, jf. SL 8 84, stk. 1, med tydeliggørelse af dennes virkning for 
aktionærerne, 4) angivelse af hvor og hvordan den komplette uforkortede tekst til de 
dokumenter, der skal fremlægges på generalforsamlingen, herunder dagsorden og de 
fuldstændige forslag kan fås samt 5) angivelse af den internetadresse, hvor de 


oplysninger, der er nævnt i pkt. 7.4, vil blive gjort tilgængelige. 


Ordinær generalforsamling afholdes én gang årligt inden udgangen af april måned. Senest 
otte uger inden afholdelse af generalforsamlingen offentliggøres datoen på selskabets 
hjemmeside. Enhver aktionær har ret til at få et bestemt emne behandlet på 
generalforsamlingen, såfremt denne skriftligt fremsætter krav over for bestyrelsen i så 
god tid, at emnet kan optages på dagsordenen for generalforsamlingen. Fremsættes 

kravet senest seks uger inden afholdelse af generalforsamlingen, anses det som fremsat 
i så god tid, at emnet kan optages på dagsordenen. Denne frist offentliggøres senest otte 
uger inden afholdelse af generalforsamlingen på selskabets hjemmeside. 


7.3 Ekstraordinær generalforsamling skal indkaldes inden to uger efter, at skriftlig begæring 
herom til behandling af et bestemt angivet emne er indgivet til selskabets kontor af et så 
stort antal aktionærer, som repræsenterer 5 % af aktiekapitalen. 


7.4 Senest tre uger før enhver generalforsamling offentliggøres følgende oplysninger på 
selskabets hjemmeside: 1) Indkaldelsen, 2) det samlede antal aktier og 
stemmerettigheder på datoen for indkaldelsen, 3) de dokumenter, der skal fremlægges 
på generalforsamlingen herunder for den ordinære generalforsamlings vedkommende 
revideret årsrapport, 4) dagsordenen og de fuldstændige forslag samt 5) formularer til 


stemmeafgivelse ved brev og fuldmagt. 


7.5 Generalforsamlinger kan efter bestyrelsens beslutning afholdes som fuldstændig 
elektroniske generalforsamlinger uden fysisk fremmøde. Aktionærer kan deltage i 
sådanne generalforsamlinger via internettet, på selskabets hjemmeside, pr. 
videokonference eller på ethvert andet medie med samme funktionalitet." 


7.6 Generalforsamlingen afholdes på dansk eller engelsk efter bestyrelsens beslutning. 


7.7 Dokumenter til brug for generalforsamlingen udarbejdet i forbindelse med eller efter 
generalforsamlingen skal udarbejdes på engelsk og - efter bestyrelsens beslutning herom 


- på dansk. 
8. Dagsorden 


8.1 Dagsordenen for den ordinære generalforsamling skal omfatte: 
a. Bestyrelsens beretning om selskabets virksomhed i det forløbne år. 
b. Fremlæggelse af årsrapport til godkendelse. 


c. Beslutning om anvendelse af overskud eller dækning af underskud i henhold til den 
godkendte årsrapport. 


d. Præsentation af og vejledende afstemning om vederlagsrapporten 


e. Valg af bestyrelse. 


9.1 


9.2 


10. 


10.1 


10.2 


10.3 


10.4 


10.5 


f. Godkendelse af vederlag til bestyrelsen for det indeværende regnskabsår. 
g. Valg af en eller to statsautoriserede revisorer. 
h. Eventuelle forslag fra aktionærer og bestyrelse. 


i. Eventuelt. 
Forhandling og afstemning 


Forhandlingerne på generalforsamlingen ledes af en af bestyrelsen udpeget dirigent. 
Dirigenten afgør alle spørgsmål angående sagernes  behandlingsmåde og 


stemmeafgivning samt dennes resultat. 


Alle beslutninger på generalforsamlingen træffes ved simpel stemmeflerhed, medmindre 
vedtægterne eller selskabsloven foreskriver særlige regler om repræsentation og 


majoritet. 
Adgang, fuldmagt og stemmeret 


Enhver aktionær har adgang til selskabets generalforsamlinger, når denne senest tre dage 
forud for dennes afholdelse imod behørig legitimation har fået udleveret adgangskort. 
Adgangskort udleveres til aktionærer med stemmeret efter pkt. 10.4. 


Aktionæren kan møde personligt eller ved fuldmægtig og kan møde sammen med en 
rådgiver. Stemmeret kan udøves i henhold til fuldmagt, når den befuldmægtigede imod 
aflevering af sin fuldmagt har løst adgangskort til at møde på fuldmagtsgiverens vegne. 
Fuldmægtigen skal fremlægge skriftlig og dateret fuldmagt. Fuldmagt til selskabets 
bestyrelse skal dog gives til en bestemt generalforsamling med en på forhånd kendt 
dagsorden og kan ikke gives for længere tid end et år. 


Selskabets generalforsamlinger er åbne for repræsentanter for pressen, såfremt disse 


mod forevisning af pressekort har løst adgangskort. 


Stemmeret på generalforsamlinger tilkommer aktionærer, som én uge inden afholdelse 
af generalforsamlingen er noteret i ejerbogen eller har anmeldt og dokumenteret deres 
erhvervelse med henblik på notering i ejerbogen. 


Aktionærer med stemmeret efter pkt. 10.4 har mulighed for at brevstemme. Blanketter 


til brug for stemmeafgivelse pr. brev gøres tilgængelige på selskabets hjemmeside senest 


10.6 


11. 


11.1 


12. 


12.1 


12.2 


12.3 


13. 


13.1 


14. 


14.1 


14.2 

3 uger før afholdelse af generalforsamlingen. Brevstemmer skal være fremkommet til 
selskabet senest 1 hverdag inden kl. 12.00 før afholdelse af generalforsamlingen. 


Hvert nominelt aktiebeløb på kr. 5 giver én stemme. 
Protokol 


Over det på generalforsamlingen passerede indføres en kort beretning i en dertil af 
bestyrelsen autoriseret protokol, der underskrives af dirigenten og bestyrelsens 
tilstedeværende medlemmer. Protokollen og afstemningsresultater gøres tilgængelige på 


selskabets hjemmeside senest to uger efter afholdelse af generalforsamlingen. 
Udbytte 


Uddeling af selskabets midler som udbytte skal ske på grundlag af det senest på 


generalforsamlingen godkendte årsrapport. 


Udbetaling af udbytte sker ved overførsel til de af aktionærerne opgivne konti i 
overensstemmelse med de for VP SECURITIES A/S gældende regler. 


Udbytte, der ikke er hævet fem år efter den dag, det forfaldt til betaling, tilfalder 
selskabet. 


Revision 


Selskabets årsrapport revideres af en eller to af generalforsamlingen valgte 


statsautoriserede revisorer. 
Årsrapport 


Selskabets regnskabsår er kalenderåret. 


Årsrapporten skal opstilles på overskuelig måde i overensstemmelse med lovgivningens 
regler og skal givet et retvisende billede af selskabets aktiver og passiver, dets 
økonomiske stilling samt resultatet. 


Selskabets årsrapport udarbejdes kun på engelsk. 


Len FC 


15. Offentlighed 


15.1 Selskabets vedtægter samt seneste godkendte årsrapport er tilgængelige for 


offentligheden og kopi heraf kan findes på selskabets hjemmeside, www.lundbeck.com. 
16. Elektronisk kommunikation 
16.1 Al kommunikation fra selskabet til de enkelte aktionærer kan ske elektronisk ved e-mail 


og generelle meddelelser vil være tilgængelige for aktionærerne på selskabets 


hjemmeside, www.lundbeck.com, medmindre andet følger af selskabsloven. Selskabet 





kan til enhver tid vælge at kommunikere med almindelig brevpost. 


16.2 Indkaldelse af aktionærerne til ordinær og ekstraordinær generalforsamling, herunder de 
fuldstændige forslag til vedtægtsændringer, tilsendelse af dagsorden, tegningslister, 
årsrapporter, fondsbørsmeddelelser, adgangskort samt øvrige generelle oplysninger fra 
selskabet til aktionærerne kan således fremsendes af selskabet til aktionærer via e-mail. 
Ovennævnte dokumenter, bortset fra adgangskort til generalforsamling, vil tillige kunne 
findes på selskabets hjemmeside, www.lundbeck.com. 





16.3 Selskabet er forpligtet til at anmode navnenoterede aktionærer om en elektronisk 
adresse, hvortil meddelelser m.v. kan sendes. Det er aktionærens ansvar at sikre, at 
selskabet er i besiddelse af den korrekte elektroniske adresse. Al kommunikation fra 
aktionærerne til selskabet kan ske elektronisk ved e-mail til e-mail-adresse 
information@lundbeck.com. 





16.4 Aktionærerne kan på selskabets hjemmeside, www.lundbeck.com, finde nærmere 





oplysninger om kravene til de anvendte systemer samt om fremgangsmåden i forbindelse 


med elektronisk kommunikation. 
17. Selskabsmeddelelser 


17.1 Selskabsmeddelelser udarbejdes på engelsk og - efter bestyrelsens beslutning herom - 
på dansk. 


---00000--- 


Senest ændret den 23. marts 2021 på den ordinære generalforsamling. 


